I Henningsvær finner du Lofoten Arctic sitt Vertshus som ble bygget i 1892. Vertshuset ligger på torvet midt i sentrum av vakre Henningsvær med kort vei til bokstavelig alt som er i Henningsvær. Våre 7 rom er av god størrelse og er nyrenoverte i 2019. Her har vi lagt stor vekt på sengekvalitet og tilrettelagt for å gjøre arbeid som du trenger å gjøre langt fra en stresset hverdag. Det å kunne bo midt i Henningsvær og bare rusle langs kaia er en opplevelse som kan bare beskrives som «ro i sjelen» eller det å kunne gå imellom gode spisesteder og lokale barer, og møte oss lokale som bor her i Henningsvær
Etter å bodd flere døgn på en liten og relativt primitiv hytte et annet sted i Lofoten, var det helt himmelsk å komme til Henningsvær Vertshus. Både størrelsen og standarden på rommet (201) var en stor overraskelse og sengen bød på herlig komfort. Vi ble ikke mindre overrasket når vi kom til frokost dagen etter, hvert bord hadde sin egen frokostbuffet - med alt en kunne tenke seg. Jeg tenker at dette har med covid19-restriksjoner å gjøre og kan bare si; slik skal det gjøres! Vi kommer garantert til å bo her igjen dersom vi reiser tilbake til Henningsvær.
Allerede fra vi ble tatt i mot på hotellet av innehaver Linda fredag, og fram til vi reiste fra Henningsvær tidlig søndag ettermiddag hadde vi en veldig positiv hotellopplevelse. Rommet var utrolig fint med en veldig behagelig seng, lekkert innredet bad og en god og stor Smart-TV. I tillegg stort pluss for kjøleskap på rommet og store speil både i bad og gang. Det var veldig rent og ordentlig, i tillegg til god plass. Hotellfrokosten var strålende, med gode salte og søte smaker - alt servert på en innbydende måte (her er det ikke buffet, men individuelt servert frokost). Det var veldig godt utvalg og så velsmakende at vi valgte å spise lunsj på vertshusets kafé Knusarn både lørdag og søndag. Som også hadde høy standard til gunstige priser. Hyggelig betjening og innehavere som alltid smilte og tok oss veldig godt i mot. Her bor vi veldig gjerne igjen.…
Lofotenhelg som på impuls endte med overnatting på dette hotellet. God pris midt i sentrum gjorde valget enkelt! Rommet var fint og ganske nyoppusset. Det eneste å sette fingeren på var et enkelt dusjopplegg som betyr at hele badet blir vått (men slik er det jo også på nyere og mer moderne hotell... 🙈🤷🏼‍♂️), og det skulle vært mulig å åpne de to store vinduene, iallefall litt. Forresten flott med smart TV som lar deg se Netflix og andre nett-TVer! 👍🏻😊 Det som toppet det hele var en fantastisk frokost, som var satt fram på bordet til det tidspunkt man ønsket. Stort utvalg, og eggerøre med bacon ble laget og servert når man hadde satt seg ned. Kjempepositiv opplevelse på dette lille hotellet - anbefales!